wannaphong/clean_thaiwikipedia huggingface dataset:
# วูดดี แฮร์เรลสัน
วูดโรว์ เทรซี แฮร์เรลสัน  เกิด 23 กรกฎาคม ค.ศ. 1961 เป็นนักแสดง ดาราตลก และนักเขียนบท ชาวอเมริกัน เขาแจ้งเกิดทางด้านการแสดงในปี 1985 จากบทวูดดี บอยด์ ในซิตคอมทางโทรทัศน์เรื่อง Cheers ต่อมาเป็นที่รู้จักจากบท บิลลี ฮอยล์ในเรื่อง White Men Can't Jump (1992), บทมิกกีย์ นอกซ์ในเรื่อง Natural Born Killers (1994), และบทแลร์รี ฟลินต์ในเรื่อ่ง The People vs. Larry Flynt (1996) และรู้จักจากบทบาทในเรื่องหลัง ๆ อาทิ บทแทลลาแฮสซีในเรื่อง Zombieland (2009), กัปตันโทนี สโตนในเรื่อง The Messenger (2009), บทเดฟ บราวน์ในเรื่อง Rampart (2011), บทเฮย์มิตช์ แอเบอร์นาทีในภาพยนตร์ชุดเรื่อง The Hunger Games (2012–2015), บทเมอร์ริตต์ แม็กคินนีย์ในภาพยนตร์ชุดเรื่อง Now You See Me (2013–2016), บทเดอะโคโลเนลในเรื่อง War for the Planet of the Apes (2017), บทบิล วิลลัฟบีในเรื่องThree Billboards Outside Ebbing, Missouri (2017) และบทโทเบียส เบกเคตต์ในเรื่อง Solo: A Star Wars Story (2018)
 
แฮร์เรลสันได้รับการเสนอชื่อเข้าชิงรางวัลออสการ์ 3 ครั้ง เขาเคยได้รับการเสนอชื่อในสาขานักแสดงนำชายยอดเยี่ยมจากเรื่อง The People vs. Larry Flynt และนักแสดงสมทบชายยอดเยี่ยมจากเรื่อง The Messenger และ Three Billboards Outside Ebbing, Missouri และจากบทในเรื่อง Cheers ทำให้เขาได้รับการเสนอชื่อเข้าชิงรางวัลเอมมี 5 สาขา และได้รับรางวัลหนึ่งรางวัลในปี 1989

 ผลงานการแสดง 

 ปี ชื่อเรื่อง แสดงเป็น หมายเหตุ  1978 Harper Valley PTA Extra Uncredited1986 Wildcats Krushinski1990 Cool Blue Dustin 1991 L.A. Story Station manager Uncredited Doc Hollywood  Ted & Venus Homeless Vietnam Veteran1992 White Men Can't Jump 1993 Indecent Proposal  1994 Natural Born Killers    I'll Do Anything Ground Zero Hero1995 Money Train  1996   Kingpin  The Sunchaser  1997 Wag the Dog  Welcome to Sarajevo  1998   Palmetto    1999 Play It to the Bone  EDtv  Austin Powers: The Spy Who Shagged Me Himself Grass Narrator (voice) 2000 Welcome To Hollywood Himself Cameo 2003 Anger Management Galaxia / Security Gary Go Further Himself Scorched  2004 After the Sunset  She Hate Me  2005 North Country      2006 Free Jimmy     Dusty 2007   No Country for Old Men  Battle in Seattle Dale   Nanking  2008 Semi-Pro  Sleepwalking Randall Transsiberian Roy Surfer, Dude  Management Jango Seven Pounds  2009   Defendor  Zombieland Tallahassee 2012  2010 Bunraku  Hempsters: Plant the Seed Himself  2011 Friends with Benefits  Ethos Narrator (voice) Rampart   2012   Seven Psychopaths   2013 How to Make Money Selling Drugs Himself Now You See Me  Out of the Furnace  Free Birds Jake (voice)  2014 2015   2016 Triple 9 Now You See Me 2    LBJ     2017 Lost in London Himself Also director, producer and writer Wilson Wilson War for the Planet of the Apes    Three Billboards Outside Ebbing, Missouri  Shock and Awe  2018 Solo: A Star Wars Story  Venom  Mid-credits cameo 2019  Also executive producer Zombieland: Double Tap Tallahassee Midway 2020 Kiss The Ground Narrator 2021 Kate Varrick Venom: Let There Be Carnage  2022 Triangle of Sadness    Randy 2023 Champions Marcus MarakovichAlso executive producerCommon Ground 2024 Suncoast Paul Warren Fly Me to the Moon Moe Berkus2025 Last Breath Duncan Allcock   The Electric State Mr. Peanut (voice)  Voice   Post-production  เมอร์ริต แมคคินนีย์
# บรูโน ม็องกา
บรูโน เอคูเอเล ม็องกา (, เกิด 16 กรกฎาคม ค.ศ. 1988) เป็นนักฟุตบอลชาวกาบอง ตำแหน่งกองหลัง ปัจจุบันเล่นให้กับสโมสรฟุตบอลดีฌงในลีกเดอ ประเทศฝรั่งเศส และทีมชาติกาบอง เป็นกองหลังที่มีความโดดเด่นในด้านการเข้าสกัดบอลที่หนักหน่วง

 สโมสรอาชีพ 

 คาร์ดิฟฟ์ซิตี 
ในวันที่ 1 กันยายน ค.ศ. 2014 บรูโน เอคูเอเล ม็องกา ได้ย้ายไปคาร์ดิฟฟ์ซิตี สโมสรจากเวลส์ ด้วยค่าตัว 5 ล้านยูโร สัญญาของเขามีผลถึงปี ค.ศ. 2017

ม็องกาลงเล่นนัดแรกให้กับคาร์ดิฟฟ์ในนัดที่พ่ายแพ้ต่อมิดเดิลส์เบรอ 1–0 เมื่อวันที่ 16 กันยายน ค.ศ. 2014 ต่อมาเขาทำประตูแรกในสีเสื้อคาร์ดิฟฟ์ในนัดที่เอาชนะลีดส์ยูไนเต็ด 3–1 เมื่อวันที่ 1 พฤศจิกายน ค.ศ. 2014
# วิกฤตการณ์ประธานาธิบดีเวเนซุเอลา พ.ศ. 2562
วิกฤตการณ์ประธานาธิบดีเวเนซุเอลา พ.ศ. 2562 เป็นข้อพิพาทประธานาธิบดีซึ่งก่อให้เกิดวิกฤตทั่วประเทศ เริ่มตั้งแต่วันที่ 10 มกราคม 2562 และดำเนินมาจนปัจจุบัน

ประธานาธิบดีคนปัจจุบัน นิโกลัส มาดูโร ได้รับประกาศให้เป็นผู้ชนะการเลือกตั้งประธานาธิบดีเมื่อเดือนพฤษภาคม 2561 ซึ่งกระบวนการและผลของการเลือกตั้งนั้นเป็นที่พิพาทอย่างกว้างขวาง วันที่ 10 มกราคม 2562 สมัชชาแห่งชาติเวเนซุเอลา ซึ่งฝ่ายค้านเป็นฝ่ายข้างมาก ระบุว่าผลการเลือกตั้งไม่ชอบ และประกาศให้ฮวน กวยโดรักษาราชการประธานาธิบดี โดยอ้างข้อความหลายตอนของรัฐธรรมนูญแห่งเวเนซุเอลา ค.ศ. 1999 ซึ่งตราขึ้นในสมัยของอูโก ชาเบซ ประธานาธิบดีคนก่อน ฝ่ายศาลยุติธรรมสูงสุดซึ่งนิยมมาดูโรวินิจฉัยว่าแถลงการณ์ของสมัชชาฯ ไม่ชอบด้วยรัฐธรรมนูญ

มีการประท้วงใหญ่ทั่วประเทศและโลกเมื่อวันที่ 23 มกราคมซึ่ง กวยโด เรียกร้องให้ชาวเวเนซุเอลาเดินขบวนต่อต้านมาดูโร เกิดการเดินขบวนสนับสนุนการปฏิวัติโบลิบาร์และรัฐบาลเช่นกัน การเดินขบวนใหญ่ยังคงดำเนินต่อไปจนวันที่ 30 มกราคม ในวันที่ 24 มกราคม เกิดการปะทะระหว่างตำรวจปราบจลาจลกับผู้ประท้วงมีจำนวนผู้เสียชีวิต 13 รายต่อมาวันที่ 23 กุมภาพันธ์ มีประชาชนเสียชีวิตจากอาวุธปืนอีก 2 รายhttps://news.thaipbs.or.th/content/277942

มีการประชุมพิเศษในองค์การนานารัฐอเมริกันในวันที่ 24 มกราคมและสหประชาชาติในวันที่ 26 มกราคมแต่ไม่มีความเห็นพ้อง เลขาธิการสหประชาชาติ อังตอนียู กูแตรึช เรียกร้องให้มีการเจรจา ประเทศเม็กซิโกและอุรุกวัยประกาศการประชุมระหว่างประเทศสำหรับประเทศที่มีจุดยืนเป็นกลางโดยกำหนดมีขึ้นในกรุงมอนเตวิเดโอในวันที่ 7 กุมภาพันธ์

รัฐบาลมาดูโรอ้างว่าวิกฤตปัจจุบันเป็นรัฐประหารของสหรัฐเพื่อโค่นเขาและควบคุมน้ำมันสำรองมหาศาลของประเทศ
# ตระกูลภาษาไนล์-สะฮารา
ตระกูลภาษาไนล์-สะฮารา  เป็นตระกูลภาษาเสนอของแอฟริกา มีภาษาประมาณ 200 ภาษา และมีผู้พูดภาษา 35 ล้านคน ผู้พูดส่วนใหญ่พูดกันตามต้นน้ำลำธารของแม่น้ำชารี และแม่น้ำไนล์ รวมถึงเขตนูเบียในประวัติศาสตร์ การกระจายของกลุ่มภาษานี้ครอบคลุมมากกว่า 18 รัฐ ได้แก่ในภาคเหนือของแอฟริกา แอลจีเรีย ในภาคตะวันตกเฉียงเหนือ มาลี ในภาคใต้ เบนิน, ไนจีเรีย, ซูดาน, ซูดานใต้ และคองโก ในภาคตะวันออก จากอียิปต์ถึงเคนยาและแทนซาเนีย สาขาที่สำคัญที่สุดของกลุ่มภาษานี้สามารถพบได้ในซูดานและซูดานใต้ในปัจจุบัน จากชื่อของกลุ่มภาษานี้ เป็นกลุ่มภาษาที่พบมากที่สุดในทวีปแอฟริการวมถึงลุ่มน้ำไนล์และสาขาย่อยของมันรวมถึงในทะเลทรายซาฮาราตอนกลาง
# เอ็กซ์ (สุนัขตำรวจ)
สุนัขตำรวจตรี เอ็กซ์ (ไม่ทราบวันเกิด – 19 ตุลาคม พ.ศ. 2517) เป็นสุนัขตำรวจที่ตายจากการปฏิบัติหน้าที่ เมื่อครั้งที่มีการปะทะระหว่างเจ้าหน้าที่ตำรวจกับขบวนการแบ่งแยกดินแดนใน 4 จังหวัดภาคใต้ ซึ่งเอ็กซ์ได้รับการขนานนามในฐานะ "วีรบุรุษสุนัขตำรวจ"'วีรบุรุษเอ็กซ์' สุนัขตำรวจพลีชีพ ช่วย 5 เจ้านายรอด สู้โจรใต้แบ่งแยกดินแดน

เรื่องราวของเอ็กซ์ เคยได้รับการถ่ายทอดผ่านรายการ นาทีฉุกเฉิน ทางช่อง 5

 ประวัติ 
เอ็กซ์เป็นสุนัขสายพันธุ์เยอรมันเชเพิร์ดสีดำเหลืองเพศผู้ ซึ่งเข้าประจำการใน พ.ศ. 2513 เมื่ออายุประมาณ 6 ปี โดยมีน้ำหนักในขณะนั้นที่ 33 กิโลกรัม และมีผู้ควบคุมชื่อสิบตำรวจโท ศักดา มาลา ผู้บังคับการหมู่งานสายตรวจสืบค้น กอบกู้ สู้คนร้าย! ยอดสุนัขตำรวจ K9 สี่ขาผู้กล้า เสี่ยงตายเพื่อชาติ - ไทยรัฐสืบค้น กอบกู้ สู้คนร้าย! ยอดสุนัขตำรวจ K9 สี่ขาผู้กล้า เสี่ยงตายเพื่อชาติ

วันที่ 26 กันยายน พ.ศ. 2517 ศักดา มาลา และเอ็กซ์ ได้รับคำสั่งให้ปฏิบัติหน้าที่ปราบปรามขบวนการแบ่งแยกดินแดนใน 4 จังหวัดภาคใต้ โดยในวันที่ 19 ตุลาคม ทั้งสองได้ออกลาดตระเวนร่วมกับเจ้าหน้าที่กองกำกับการ ตำรวจภูธรจังหวัดยะลา

พวกเขาได้พบกับที่พักแรมของคนร้ายที่เพิ่งรื้อถอน จึงได้มีการให้เอ็กซ์ดมกลิ่นเสื้อผ้าที่คนร้ายได้ทิ้งไว้ แล้วเดินเข้าป่าสวนยางเชิงเขาลึกประมาณ 1 กิโลเมตร เมื่อเอ็กซ์หยุดเดินแล้วเงยหน้า หู–หางตั้ง และปากหุบ ทำให้ศักดารู้แล้วว่ามีคนร้ายอยู่ในบริเวณนี้ เขาจึงแสดงสัญญาณให้เจ้าหน้าที่หลบเข้าที่กำบัง

ในที่สุด ก็ได้มีเสียงปืนดังขึ้น และเกิดการยิงปะทะกันประมาณ 5 นาที เอ็กซ์ถูกยิงจนสิ้นใจ โดยที่ศักดากลั้นน้ำตาไม่อยู่ เนื่องด้วยสูญเสียสุนัขตัวนี้ไป

 อนุสรณ์ 
จากเหตุการณ์ที่เกิดขึ้น ทำให้ตำรวจทุกนายที่ปฎิบัติภารกิจครั้งนั้นตระหนักดีว่า หากไม่มีเอ็กซ์คอยตรวจสอบความปลอดภัย เจ้าหน้าที่อาจหาที่หลบกำบังไม่ทันและถูกยิงเสียชีวิตทั้งหมดก็เป็นได้

ด้วยเหตุนี้ ทางกองกำกับการสุนัขตำรวจ (ปัจจุบันคือกองกำกับการสุนัขและม้าตำรวจ) จึงได้สร้างรูปปั้นไว้ ณ หน้าตึกบัญชาการ เพื่อยกย่องในวีรกรรมของเอ็กซ์

 สิ่งสืบเนื่อง 
เนื่องด้วยในสมัยนั้น ยังไม่มีการแต่งตั้งชั้นยศแก่สุนัขตำรวจ เอ็กซ์จึงได้รับการขนานนามให้เป็น "วีรบุรุษสุนัขตำรวจ" กระทั่งใน พ.ศ. 2546 จึงได้มีการแต่งตั้งชั้นยศแก่สุนัขตำรวจ ได้แก่ สุนัขตำรวจตรี, สุนัขตำรวจโท และสุนัขตำรวจเอก
# อูบุด
อูบุด  เป็นเมืองหนึ่งบนเกาะบาหลี ประเทศอินโดนีเซีย ตั้งอยู่ทางตอนกลางของเชิงเขาในอำเภอกียาญาร์ รัฐบาลสนับสนุนให้อูบุดเป็นเมืองแห่งศิลปะและวัฒนธรรมบาหลี ธุรกิจหลักของเมืองจึงหนีไม่พ้นธุรกิจการท่องเที่ยวเป็นหลัก

อูบุดมีประชากรราว 74,320 คน ใน ค.ศ. 2010 พื้นที่ที่ล้อมรอบตัวเมืองประกอบไปด้วยนาข้าว ไร่ และสวนป่าของชาวบ้าน และสถานที่อำนวยความสะดวกในการท่องเที่ยว ทั้งร้านอาหาร บาร์ โรงแรม โฮสเท็ล และมัคคุเทศก์ ข้อมูลจาก ค.ศ. 2018 ระบุว่า มีนักท่องเที่ยวเดินทางมาเยือนอูบุดมากกว่าเด็นปาซาร์ซึ่งเป็นเมืองหลักของจังหวัดบาหลีซึ่งตั้งอยู่ทางตอนใต้ของบาหลีเสียอีก

สถานที่ท่องเที่ยวสำคัญของเมือง เช่น พระราชวังอูบุด ถ้ำโกอากาจะฮ์ เป็นต้น
# แม่น้ำชารี
แม่น้ำชารี เป็นแม่น้ำสายยาวในทวีปแอฟริกากลาง มีต้นกำเนิดในสาธารณรัฐแอฟริกากลางและไหลลงสู่ทะเลสาบชาด ส่วนหนึ่งของเส้นทางที่ไหลเป็นเส้นแบ่งเขตแดนตามธรรมชาติระหว่างชาดและแคเมอรูน มีความยาว 1,400 กม.Britannica Online Encyclopedia. Disponible en: http://www.britannica.com/EBchecked/topic/106461/Chari-River. Consultado el 6 de agosto de 2009. และมีลุ่มแม่น้ำขนาดประมาณ 548,747 กม²Superficie de la cuenca según «EarthTrends», el portal de información ambiental del «World Resources Institute», en el epígrafe «Watersheds of the World: Africa - Lake Chad Watershed: Chari Subbasin», disponible en linea en: earthtrends.wri.org . Consultado el 3 de agosto de 2009.Según otras fuentes, 650.000 km² (Britanica) o 600.000 km² (The Inland Waters of Africa, de Robin L. Welcomme. Publicación de la FAO, CIFA Tech. Pap., de 1972, 117 p. Disponible en linea en: FAO. Consultado el 3 de agosto de 2009). ซึ่งเป็นหนึ่งใน 55 ลุ่มน้ำที่ใหญ่ที่สุดในโลก น้ำจากแม่น้ำสายนี้คิดเป็นสัดส่วนร้อยละ 90 ของปริมาณน้ำทั้งหมดที่ไหลลงสู่ทะเลสาบชาด

แม่น้ำแควหลักคือแม่น้ำ ซารา, เอาค์, Bahr Keïta, ซาลามัต และโลโกเน เมืองหลักที่ผ่านได้แก่ซารฮ์และอึนจาเมนา
# รูมะฮ์กาดัง
รูมะฮ์กาดัง (Rumah gadang; มีนังกาเบา: "บ้านหลังใหญ่") หรือ อิมะฮ์บากองจอง (Eumah bagonjong;
มีนังกาเบา: "บ้านที่มีหลังคาเป็นยอดแหลม") คือบ้านแบบพื้นถิ่น (รูมะฮ์อาดัต) ของชาวมีนังกาเบา ใน อินโดนีเซีย อันแสดงให้เห็นถึงความประดิดประดอยและคุณค่าในความซับซ้อนของช่างศิลป์พื้นถิ่น ในสังคมมีนังกาเบานั้นนอกจากจะสร้างรูมะฮ์กาดังเพื่ออยู่อาศัยแล้ว ยังใช้เป็นศูนย์รวมชุมชนและประกอบพิธีกรรมต่าง ๆ สังคมมีนังกาเบานั้นเป็นสังคมแบบ หญิงเป็นใหญ่ (Matrilineal) จึงทำให้รูมะฮ์นั้นจะสืบทอดจากมารดาสู่บุตรี

ลักษณะที่โดดเด่นของรูมะฮ์แบบนี้คือหลังคาทรงโค้งมากและซ้อนกันหลายชั้น โดยทั่วไปแล้วคำว่า รูมะฮ์กาดัง หมายถึงบ้านขนาดใหญ่ในชุมชนมากกว่าบ้านเล็ก ๆ ส่วนบุคคล อย่างไรก็ตาม ลักษณะอย่างน้อยบางส่วนก็พบได้ทั่วไปในบ้านทุกแบบของมีนังกาเบา

ในปัจจุบันรูมะฮ์กาดังเป็นเหมือนสัญลักษณ์ประจำสุมาตราตะวันตก ซึ่งเป็นที่อยู่อาศัยของชาวมีนังกาเบา และถูกประยุกต์ผสมผสานในอาคารสมัยใหม่มากมายที่พบทั่วไปในเมืองเช่น อาคารรัฐบาล โรงแรม อาคารพาณิชย์ ท่าอากาศยานนานาชาติมีนังกาเบา เป็นต้น
# รูมะฮ์อาดัต
รูมะฮ์อาดัต (Rumah adat) เป็นคำเรียกรวมของบ้านที่อยู่อาศัยพื้นเมืองที่สร้างด้วยสถาปัตยกรรมพื้นถิ่น ของสถาปัตยกรรมอินโดนีเซีย โดยทั่วไปรูมะฮ์อาดัตจะแตกต่างกันไปตามชนเผ่า ภูมิศาสตร์ ประวัติศาสตร์ และความเชื่อของแต่ละเผ่าและชนพื้นเมืองDawson (1994), p. 10 บ้านเหล่านี้เป็นศูนย์กลางของเครือข่ายความเชื่อ สังคม กฎระเบียบ ซึ่งรวมชาวบ้านไว้ด้วยกันDawson (1994), p. 8 ชาวบ้านจะช่วยกันสร้างบ้าน ช่วยกันรวบรวมวัสดุก่อสร้าง และมีปราชญ์ด้านการก่อสร้างหรือช่างไม้ควบคุม

อย่างไรก็ตามคนอินโดนีเซียส่วนมากในปัจจุบันไม่ได้อาศัยในรูมะฮ์อาดัตแล้ว

 ประเภท 
รูมะฮ์อาดัตสามารถแบ่งเป็นประเภทต่าง ๆ ตามวัฒนธรรม ดังนี้
จาบู (Jabu) บ้านแบบสถาปัตยกรรมบาตัก (สุมาตราเหนือ) เป็นบ้านทรงคล้ายเรือที่มีลักษณะสำคัญได้แก่ชายคาขนาดใหญ่แกะสลักสวยงาม หลังคาที่ใหญ่มากจนเกินขนาดบ้าน
รูมะฮ์กาดัง (Rumah Gadang) เป็นบ้านสถาปัตยกรรมของชาวมินังกะเบา (สุมาตราตะวันตก) เป็นบ้านที่ประกอบด้วยชายคาซ้อนกันจำนวนมาก และ สันหลังคาบ้านที่โค้งงอจนถึงปลาย
 โอโมเซอบูวา (Omo Sebua) ของชาวนียัส (Nias) แปลตรงตัวว่า "บ้านเจ้านาย" มีหลังคาสูงชะลูดเป็นหอคอย สร้างยกพื้นสูง และไม่ใช้ตะปูแต่ใช้การสลักเข้ากัน ด้วยภูมิปัญญาพื้นบ้านนี้ทำให้บ้านแบบนี้ทนแผ่นดินไหว
รูมะฮ์เมลายู (Rumah Melayu) หรือเรียกว่าบ้านมาเลย์ สร้างบนไม้ค้ำ พบทั่วไปในสุมาตรา บอร์เนียว และคาบสมุทรมาเลย์
อิมะฮ์ (Imah) คือบ้านพื้นเมืองซุนดาสร้างด้วยศิลปะแบบวัฒนธรรมซุนดา มีหลังคาประกอบชายคาที่เรียกว่า กัมปุง สร้างโดยสานวัสดุต่าง ๆ เข้าด้วยกัน (ได้แก่ อิจุก และ ฮาเตอับ) ตัวบ้านสร้างจากไม้ไผ่สาน สำหรับหลังคาแบบยื่น เรียกว่า จูลัง งาปัก
 ในสถาปัตยกรรมบาหลี ไม่พบบ้านที่สร้างแบบพื้นเมืองเท่าไรนัก ส่วนมากได้รับอิทธิพลจากตะวันตก พบได้จากการสร้างแบบก่ออิฐถือปูนและองค์ประกอบบ้านแบบยูโรป
 บูบูงันติงงิ (Bubungan Tinggi) คือบ้านชาวบันจาร์ที่มีฐานะหรือเป็นชนชั้นปกครอง มีหลังคาสานที่สูงชัน พบในกาลีมันตันใต้
ลัมบัง (Lumbung) คือบ้านสถาปัตยกรรมสาสัก พบในลอมบอก
บ้านยาวของชาวดายัก พบรูปแบบของบ้านยาว ซึ่งมีความยาวได้ถึง 300 เมตร ในบางหมู่บ้านอยู่อาศัยในบ้ายยาวหลังเดียวทั้งหมู่บ้าน
ตงโกนัน (Tongkonan) คือบ้านของชาวโตระจาในซูลาเวซี มีหลังคาทรงแอ่น
โหเนย์ (Honay) คือบ้านของชาวดานิและปาปวนซึ่งสร้างเป็นบ้านเป็นลักษณะกระท่อมวงกลม
# นางิโนะอาสึคาระ
นางิโนะอาสึคาระ  เป็นซีรีส์อนิเมะโทรทัศน์ที่ผลิตโดย P.A. Works กำกับโดยโทชิยะ ชิโนฮาระ และออกอากาศในญี่ปุ่นระหว่างวันที่ 3 ตุลาคม 2013 ถึง 3 เมษายน 2014 จากการดัดแปลงมังงะที่ของริโซ มาเอดะ ที่เริ่มเรียงเป็นลำดับในนิตยสารเดงกิคิไดโอะของ ASCII Media Works' ตั้งแต่มิถุนายน 2013
 เนื้อเรื่องย่อ 
มนุษยชาติเคยอาศัยอยู่ที่ก้นทะเล อย่างไรก็ตามมีมนุษย์บางคนกระตือรือร้นที่จะอาศัยอยู่บนพื้นผิวที่อพยพไปยังแผ่นดินใหญ่โดยแบ่งประชากรออกเป็นสองส่วน เนื้อเรื่องเน้นไปที่เรื่องราวของนักเรียนหมู่บ้านทางทะเลชิโอชิชิโอะ หลังจากการปิดสถาบันนามิ พวกเขาถูกบังคับให้เข้าโรงเรียนมัธยมมิฮามาบนพื้นผิว ซึ่งพวกเขาพบกับเด็กชายชื่อสึมิกุ
 อ้างอิง
# แคละมะซู
แคละมะซู  เป็นนครทางตะวันตกเฉียงใต้ของรัฐมิชิแกน ในสหรัฐ เป็นเคาน์ตีซีตของแคละมะซูเคาน์ตี ข้อมูลประชากรในปี 2010 ของสหรัฐ แคละมะซูมีประชากร 74,262 คน และประชากรปี 2015 มี 335,340 คน เมืองแคละมะซูมีระยะห่างระหว่างเมืองสำคัญชิคาโกและดีทรอยต์ระยะเท่า ๆ กัน โดยอยู่ห่างน้อยกว่า 150 ไมล์
# อัสวาน
อัสวาน (;  ) เป็นนครทางใต้ของประเทศอียิปต์ เป็นเมืองหลวงของเขตผู้ว่าการอัสวาน

อัสวานมีตลาดที่คึกคักและเป็นศูนย์กลางการท่องเที่ยว ตั้งอยู่ทางตอนเหนือของเขื่อนอัสวานบนฝั่งตะวันออกของแม่น้ำไนล์ เมืองสมัยใหม่มีการขยับขยายและเมืองยังรวมถึงเกาะเอลิแฟนไทนี 

เมืองเป็นส่วนหนึ่งของเครือข่ายเมืองสร้างสรรค์ของยูเนสโก (UNESCO Creative Cities Network) ประเภทศิลปะทำด้วยมือและศิลปะพื้นบ้าน
# แม่น้ำทาโมทร
แม่น้ำทาโมทร  เป็นแม่น้ำที่ไหลผ่านรัฐฌารขัณฑ์และรัฐเบงกอลตะวันตก ประเทศอินเดีย แม่น้ำอุดมไปด้วยแร่ มีการทำเหมืองขนาดใหญ่และกิจกรรมด้านอุตสาหกรรม เดิมทีรู้จักในชื่อ "ความเศร้าแห่งเบงกอล" (Sorrow of Bengal) เพราะได้รับความเสียหายจากน้ำท่วมบริเวณที่ราบในรัฐเบงกอลตะวันตก แม่น้ำทาโมทรและแม่น้ำสายย่อยมีการสร้างเชื่อนหลายแห่ง ยังเป็นแม่น้ำที่สกปรกที่สุดของอินเดีย (ค.ศ. 2003)
# แฮโลเพริดอล
แฮโลเพริดอล (Haloperidol) หรือชื่อทางการค้าคือ แฮลดอล (Haldol) เป็นยาระงับอาการทางจิต ใช้ในการรักษาโรคจิตเภท, รักษาอาการทิสท์ในผู้ป่วยโรคทูเร็ตต์, รักษาอาการฟุ้งพล่านในผู้ป่วยโรคอารมณ์สองขั้ว, รักษาอาการคลื่นไส้และอาเจียน, รักษาอาการเพ้อ, รักษาภาวะกายใจไม่สงบ, รักษาโรคจิตฉับพลันและอาการประสาทหลอนในผู้ป่วยโรคสั่นเพ้อเหตุขาดสุรา สามารถรับยาได้โดยการกิน ฉีดเข้ากล้ามเนื้อ หรือฉีดเข้าหลอดเลือดดำ โดยทั่วไปจะออกฤทธิภายใน 30-60 นาที

การใช้ยาแฮโลเพริดอลอาจก่อให้เกิดความผิดปกติในการเคลื่อนไหวที่เรียกว่าอาการยึกยือ (Tardive dyskinesia) ซึ่งจะเป็นอย่างถาวร นอกจากนี้ อาจมีเกิดกลุ่มอาการร้ายแรงจากสารออกฤทธิ์ต่อจิตประสาท (Neuroleptic malignant syndrome) ได้ด้วยเช่นกัน ทั้งนี้ การใช้ยานี้ในผู้ป่วยสูงอายุที่มีภาวะสมองเสื่อมจะเพิ่มความเสี่ยงการเสียชีวิต การใช้ยานี้ในระหว่างตั้งครรภ์อาจก่อปัญหาต่อทารกตามมา ผู้ป่วยโรคพาร์คินสันควรงดใช้ยานี้

ยาแฮโลเพริดอลถูกค้นพบในปีค.ศ. 1958 โดยแพทย์ชาวเบลเยียม พอล ยานส์เซน (Paul Janssen) และได้รับการขึ้นทะเบียนเป็นยาหลักขององค์การอนามัยโลก
อ้างอิง
# ตงโกนัน
thumb|ตงโกนันบนธนบัตร 5000 รูปียะฮ์ ฉบับปี ค.ศ. 1980
ตงโกนัน  เป็นบ้านดั้งเดิมพื้นเมือง (รูมะฮ์อาดัต) ของชาวโตราจาในจังหวัดซูลาเวซีใต้ ประเทศอินโดนีเซีย ตงโกนันมีลักษณะที่โดดเด่นคือหลังคาแอ่น (saddleback roof) ที่มีลักษณะคล้ายเรือและมีขนาดใหญ่มากกว่าตัวบ้าน ตงโกนันจะสร้างขึ้นบนเสาเช่นเดียวกับสถาปัตยกรรมของชาวออสโตรนีเซียนกลุ่มอื่น ๆ การสร้างตงโกนันต้องใช้แรงงานจำนวนมาก จึงต้องเกณฑ์สมาชิกในครอบครัวหรือเพื่อนฝูงมาช่วยกันสร้าง ในสังคมชาวโตราจาดั้งเดิม ผู้มีสิทธิ์ที่จะสร้างตงโกนันต้องเป็นผู้มีศักดิ์สูงในสังคมหรือชุมชนเท่านั้น คนธรรมดาทั่วไปจะอยู่ในบ้านที่มีลักษณะเรียบง่ายและเล็กกว่าซึ่งเรียกว่า บานูวา
# ปาซีร์มัซ
ปาซีร์มัซ (, ยาวี: , มลายูปัตตานี: ปาเซมะฮ์;  เป็นเมืองศูนย์กลางของอำเภอปาซีร์มัซ อยู่ที่ทิศตะวันตกเฉียงเหนือของรัฐกลันตัน ประเทศมาเลเซีย

ปาซีร์มัซเคยเป็นเมืองที่ใหญ่เป็นอันดับสองของรัฐ จนกระทั่งช่วงต้นของคริสต์ทศวรรษ 1990 เมื่อถูกชิงตำแหน่งโดยเมืองในอำเภอตานะฮ์เมระฮ์ ตัวเมืองถูกกั้นการขยายไปทางตะวันออกโดยมีแม่น้ำกลันตันกั้นอยู่ ส่วนทางเหนือมีรางรถไฟแยกเมืองเป็นสองส่วน

 ประวัติ 
ตำนานกล่าวว่า บริเวณนี้ถูกเปิดโดยเจเลฮ์ อิซมาอิล หรือเป็นที่รู้จักว่าเจเลฮ์ ตก เปินเดอการ์ เจเลฮ์ถูกบังคับให้ย้ายมาอยู่ที่ปาซีร์มัซหลังจากที่ดินของเขาถูกสุลต่านแห่งกลันตันยึดครอง

ในเวลานั้น มีครูสอนศาสนาจากบาจกมาสอนกุรอานแก่ชาวบ้านในปาซีร์มัซ หลังจากสอนเสร็จแล้วเขาก็กลับไปที่บาจก อย่างไรก็ตาม ไม่กี่วันหลังจากที่ครูสอนศาสนากลับบาจก มีคนพบไหที่บรรจุทองอยู่ 3 อันในพุ่มไม้. ชาวบ้านที่เห็นเป็นพยานได้ตะโกนว่า มัซ! มัซ! (ภาษามลายูแปลว่า ทอง) ด้วยเหตุนี้เอง สถานที่นี้จึงมีชื่อว่าปาซีร์มัซโดยปริยายSejarah Malaysia : Origins of Place Names : Pasir Mas 

 บุคคลสำคัญจากปาซีร์มัซ 
 นีโลฟา นักแสดงหญิง
 ซีตีไอชะฮ์ โรสลี นักยกน้ำหนักทีมชาติ
 ตุนกูปวน ซานาเรียฮ์ ตนกูปวนแห่งรัฐยะโฮร์ และเป็นรายา ประไหมสุหรี อากงคนที่ 8 ของประเทศมาเลเซีย
 ซุลกิฟลี โมฮ์ด ซิน อดีตหัวหน้ากองกำลังมาเลเซียคนที่ 18
# บทเรียนรักเส้นทางหัวใจ
บทเรียนรักเส้นทางหัวใจ  เป็นมังงะแนวโรแมนติกจากประเทศญี่ปุ่นที่เขียนและวาดภาพประกอบโดย Kei Sasuga ส่วนฉบับอนิเมะโทรทัศน์ดัดแปลงผลิตโดยสตูดิโอดิโอเมเดีย ออกอากาศเป็นครั้งแรกเมื่อวันที่ 11 มกราคม พ.ศ. 2562 ในช่วงรายการอนิเมะซิสม์ ส่วนในประเทศไทยสำนักพิมพ์รักพิมพ์ เป็นผู้ได้รับลิขสิทธิ์ในการตีพิมพ์มังงะในฉบับภาษาไทย
# ซัลดี้ วงษ์เดอรี
ซัลดี้ วงษ์เดอรี (เกิดเมื่อวันที่ 27 พฤษภาคม พ.ศ. 2541) เป็นนักฟุตบอลชาวไทย เล่นในตำแหน่งกองกลางตัวรุก ปัจจุบันเล่นให้กับมหาวิทยาลัยเกษมบัณฑิต ในไทยลีก 3

 แหล่งข้อมูลอื่น
# ศุภนันท์ บุรีรัตน์
ศุภนันท์ บุรีรัตน์ (10 ธันวาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กขวา ปัจจุบันได้ลงเล่นให้กับการท่าเรือ ในไทยลีก และทีมชาติไทย

เกียรติประวัติ
 ทีมชาติ 
ไทย
 ฟุตบอลชิงแชมป์แห่งชาติอาเซียน (1): 2022

 แหล่งข้อมูลอื่น
# โชอิจิ ฟูนากิ
โชอิจิ ฟูนากิ (เกิด) เป็นนักมวยปล้ำอาชีพและผู้บรรยายชาวญี่ปุ่นสังกัด WWE เป็นแชมป์ WWE Cruiserweight Championship 1 สมัย และแชมป์ WWE Hardcore Championship 1 สมัย ปัจจุบันได้ทำงานกับ WWE ในฐานะผู้บรรยายฝั่งภาษาญี่ปุ่นhttp://www.sportingnews.com/ca/wwe/news/205-live-wwe-cruiserweights-light-heavyweight-gm-news-tournament-latest/oya9l9isfw7q1mh3vqplv64x7

ผลงานแชมป์และรางวัล
Pro Wrestling Illustrated
PWI ranked him #103 of the top 500 singles wrestlers of the year in the PWI 500 in 2001
Texas Wrestling Alliance
TWA Heavyweight Championship (1 time)
Universal Wrestling Association
UWA World Middleweight Championship (1 time)
World Wrestling Federation / World Wrestling Entertainment
WWE Cruiserweight Championship (1 time)
WWF Hardcore Championship (1 time)
'Wrestling Observer Newsletter5 Star Match'' (October 10th,1996) with Dick Togo, Men's Teioh, Shiryu and TAKA Michinoku vs Gran Hamada, Super Delfin, Tiger Mask IV, Gran Naniwa, & Masato Yakushiji (Michinoku Pro Wrestling)
# อำเภอปาซีร์มัซ
อำเภอปาซีร์มัซ  เป็นอำเภอของรัฐกลันตัน ประเทศมาเลเซีย มีพื้นที่ 614.15 ตารางกิโลเมตร ทางเหนือติดกับอำเภอตุมปัต ทางใต้ติดกับอำเภอตานะฮ์เมระฮ์ ทางตะวันออกติดกับอำเภอโกตาบารู และทางตะวันตกติดกับอำเภอสุไหงโก-ลกของประเทศไทย

 ประชากร 
จากการสัมมโนในปี ค.ศ.2010 มีประชากรอยู่ 185,741 คน

ลำดับแดระฮ์ (กึ่งอำเภอ)ประชากรในปีค.ศ.20001รันเตาปันจัง23,7142กูบังกาดง22,9313ปาซีร์มัซ21,6814กังกง16,4885กวลเปอรียก15,3266บูนุตซูซู15,0087กูบังเซอปัต14,4848เจตก12,5769เลอมัล10,75310อาโลร์ปาซีร์9,351
# การ์ตีนี
ราเด็น อาเจ็งราเด็น อาเจ็ง เป็นคำนำหน้าชื่อสตรีที่แต่งงานแล้วในชนชั้นเจ้านายและข้าราชสำนัก (ปรียายี) ตามจารีตดั้งเดิมของชวา การ์ตีนี หรือบางครั้งเรียกด้วยคำนำหน้าอีกแบบคือ ราเด็น อายู การ์ตีนี (21 เมษายน ค.ศ. 1879 – 17 กันยายน ค.ศ. 1904) เป็นวีรสตรีแห่งชาติอินโดนีเซียจากชวา เธอเป็นผู้ริเริ่มการศึกษาสำหรับเด็กผู้หญิงและสิทธิสตรีในอินโดนีเซีย

เธอเกิดในอาณานิคมดัตช์อีสต์อินดีส (อินโดนีเซียในปัจจุบัน) ในครอบครัวของชนชั้นปกครองในชวา เธอเข้าศึกษาในโรงเรัยนประถมภาษาดัตช์แห่งหนึ่ง เธอต้องการที่จะศึกษาต่อ แต่ทางเลือกนั้นเป็นไปไม่ได้สำหรับเธอและเด็กหญิงคนอื่น ๆ ในสังคมชวาขณะนั้น เธอจึงตัดสินใจเขียนจดหมายติดต่อกับบุคลากรที่มีอิทธิพลในอาณานิคม เช่น เย.ฮา. อาเบนดาโนน ผู้ดำเนินการด้านนโยบายจริยธรรมดัตช์ขณะนั้น

การ์ตีนีได้เขียนจดหมายแสดงความรู้สึกอัดอั้นในใจของเธอซึ่งได้รับการตีพิมพ์ในนิตยสารดัตช์ฉบับหนึ่ง และต่อมาได้รวมเล่มเป็น Out of Darkness to Light ("ออกจากความมืดสู่แสงสว่าง") และ Letters of a Javanese Princess ("จดหมายของเจ้าหญิงชวาพระองค์หนึ่ง") ในปัจจุบันทางการอินโดนีเซียได้ประกาศให้วันคล้ายวันเกิดของเธอเป็น วันการ์ตีนี นอกจากนี้เธอยังสนใจรหัสยลัทธิและต่อต้านการแต่งงานแบบมีคู่ครองหลายคน (polygamy) การต่อสู้เพื่อการศึกษาแก่เด็กหญิงนั้นได้รับการสืบทอดโดยน้องสาวของเธอหลังเธอเสียชีวิตลงIndonesia 1800-1950  Beck มีการนำชื่อของเธอไปตั้งเป็นชื่อโรงเรียนในเครือการ์ตีนีและกองทุนการ์ตีนีซึ่งเป็นกองทุนเพื่อการศึกษาสำหรับเด็กหญิงชาวอินโดนีเซีย
thumb|การ์ตีนีบนธนบัตร 10,000 รูปียะฮ์ รุ่นปี ค.ศ. 1985 ด้านหลังคือภาพของปรัมบานัน
เธอเคยได้รับเลือกให้เป็นบุคคลบนธนบัตรรูปียะฮ์สองรุ่น คือรุ่นที่จัดพิมพ์ใน ค.ศ. 1952 และ ค.ศ. 1958
# จัตุรัสเมอร์เดกา (จาการ์ตา)
จัตุรัสเมอร์เดกา (อินโดนีเซีย: Medan Merdeka , Lapangan Merdeka) เป็นจัตุรัสขนาดใหญ่ใจกลางกรุงจาการ์ตา เมืองหลวงของอินโดนีเซียKuoni - Far East, A world of difference. Page 93. Published 1999 by Kuoni Travel & JPM Publications จัตุรัสแห่งนี้ครอบคลุมพื้นที่ราว 1 ตารางกิโลเมตร ถือว่าเป็นหนึ่งในจัตุรัสที่ใหญ่ที่สุดในโลกแห่งหนึ่ง พื้นที่ 75 เฮกตาร์ของจัตุรัสนี้ เปรียบเทียบได้กับ 5 เท่าของจัตุรัสเทียนอันเหมินในปักกิ่ง  เมอร์เดกา เป็นคำภาษาอินโดนีเซีย แปลว่า "เสรีภาพ" หรือ "เอกราช"

ตรงกลางของจัตุรัสคืออนุสาวรีย์แห่งชาติ (Monument Nasional)Jakarta guide  จัตุรัสและทางเดินโดยรอบมักใช้ประกอบพิธีสำคัญ เช่น พิธีสวนสนามของกองทัพอินโดนีเซีย ไปจนถึงการเป็นสถานที่ที่มักมีการชุมนุมประท้วงของประชาชน โดยรอบในปัจจุบันประกอบด้วยน้ำพุดนตรีทางทิศตะวันออก, กรงเลี้ยงกวางบริเวณมุมตะวันออกเฉียงใต้ของจัตุรัส, ทางตอนเหนือเป็นที่ตั้งของอนุสาวรีย์ของดีโปเนอโกโร วีรบุรุษของชาติ, ทางทิศตะวันออกเป็นที่ตั้งของอนุสาวรีย์ของการ์ตีนี วีรสตรีผู้นำการศึกษาของชาติ และทางตอนใต้เป็นอนุสาวรีย์ชาวอินโดนีเซียช่วยยกธงชาติขึ้นตั้ง ในวันหยุดประชาชนนิยมมาพักผ่อนหย่อนใจและเล่นกีฬาในจัตุรัสนี้

รอบนอกของจัตุรัสเป็นที่ตั้งของอาคารรัฐบาลสำคัญ เช่น พระราชวังเมอร์เดกา,A detailed travel guide to Jakarta พิพิธภัณฑ์แห่งชาติอินโดนีเซีย, อาสนวิหารอัสสัมชัญ (จาการ์ตา) ศาลและกระทรวงต่าง ๆ สมัยอาณานิคมหมู่เกาะอินเดียตะวันออกของเนเธอร์แลนด์ จัตุรัสนี้เรียกว่า โกนิงส์ไปลน์ (ดัตช์: Koningsplein, "จัตุรัสของกษัตริย์")
# กี ฮาจาร์ เดวันตารา
ราเด็น มัซ ซูวาร์ดี ซูรียานิงรัต  หรือ กี ฮาจาร์ เดวันตารา (ซึ่งอิงตามการออกเสียงในภาษาชวา; 2 พฤษภาคม ค.ศ. 1889, ปากูวาลามัน – 26 เมษายน ค.ศ. 1959, ยกยาการ์ตา) เป็นหนึ่งในแกนนำเคลื่อนไหวเรียกร้องเอกราชอินโดนีเซียจากเนเธอร์แลนด์ และเป็นนักเขียน คอลัมนิสต์ นักการเมือง และผู้ริเริ่มการศึกษาสำหรับชาวพื้นเมืองในอินโดนีเซีย ในยุคที่ปกครองโดยชาวดัตช์ (ดัตช์อีสต์อินดีส) เขาได้ก่อตั้งโรงเรียนตามันซิซวา (Taman Siswa school) ซึ่งเป็นสถาบันการศึกษาแห่งแรกที่เปิดรับนักเรียนที่เป็นชนพื้นเมือง ชาวเผ่าต่าง ๆ และชาวบ้านทั่วไป ในขณะนั้นการศึกษากระจุกอยู่ในกลุ่มบุตรหลานของกลุ่มชนชั้นปกครองและผู้มีฐานะชาวชวา และเจ้าอาณานิคมชาวดัตช์เท่านั้น

thumb|left|ธนบัตร 20,000 รูปียะฮ์ รุ่นปี ค.ศ. 1998 แสดงภาพกี ฮาจาร์ เดวันตารา ด้านซ้ายคือภาพรูปปั้นพระพิฆเนศวร
กี ฮาจาร์ ได้รับการยกย่องเป็นวีรบุรุษแห่งชาติโดยประธานาธิบดีซูการ์โนเมื่อวันที่ 28 พฤศจิกายน ค.ศ. 1959Decree of the President of the Republic of Indonesia No. 305 of 1959, dated November 28, 1959. และเคยได้รับเลือกให้เป็นบุคคลบนธนบัตรรูปียะฮ์
# กานปุระ
กานปุระ  เป็นเมืองใหญ่ในรัฐอุตตรประเทศ ประเทศอินเดีย เมืองมีชื่อเสียงทางด้านอุตสาหกรรมหนังและสิ่งทอ กานปุระเป็นเมืองกองทหารรักษาการณ์ที่สำคัญของอังกฤษตั้งแต่ปี ค.ศ. 1947 จนกระทั่งอินเดียได้รับอิสรภาพ 

เมืองตั้งอยู่ทางฝั่งตะวันตกของแม่น้ำคงคา เป็นศูนย์กลางการค้าและธุรกิจที่สำคัญของอินเดียเหนือ มีโรงงานผลิตขนสัตว์แห่งแรกของอินเดีย บรรษัทอินเดียของบริเตน (British India Corporation) ก่อตั้งขึ้นในปี 1879 โดยอเล็กซานเดอร์ แม็กรอเบิร์ต เมืองเป็นที่รู้จักในฐานะ "เมืองหนังของโลก" (The Leather City of the World) และยังมีชื่อเล่นว่า "แมนเชสเตอร์แห่งอินเดีย"

จากข้อมูลสำรวจประชากรปี 2011 เป็นเมืองที่มีประชากรมากเป็นอันดับ 11 ของอินเดีย โดยมีประชากรในเขตเมืองและชานเมืองราว 5 ล้านคน ทำให้เป็นเขตมหานครที่มีประชากรมากเป็นอันดับ 8 ของอินเดีย